****

**Ett slag av gangen (ESAG), Norsjø Golfklubb og Bø Frivilligsentral starter golftrening 17. april og hver onsdag fremover. Vi møtes for trening og sosialt samvær kl. 13:00- 15:00 på Norsjø Golfklubb.**

ESAG bruker golfbanen som mestringsarena overfor mennesker med rusavhengighet og pårørende, psykisk syke, unge lovbrytere, domfelte og løslatte, unge i utenforskap og minoriteter. Vi ønsker at alle de fine menneskene som er deltagere hos oss skal få sitt ønske oppfylt: å komme tilbake til «normalsamfunnet». Derfor bruker vi golf som virkemiddel for å få våre deltagere tilbake til jobb eller skole. Vi mener det finnes en plass i arbeidslivet til alle som ønsker det.

Vi tilbyr institusjoner, kommuner og andre gode samarbeidspartnere deltagelse sammen med oss. Vi tilbyr golftrener, sosial dialog rundt bordet, utvikling av golfferdigheter, arbeidstrening og ikke minst arbeidsveiledning i inntil 2 år.

Vi ønsker å gi deltagerne en best mulig opplevelse. Det vil være fint med en tilbakemelding på hvor mange deltakere som kommer hver gang. Vi vil gi enkel golfinstruksjon, og etterpå samles vi i klubbhuset for oppsummering og prat med kaffe.

Vi har allerede nasjonale avtaler med Kriminalomsorgsdirektoratet, Frelsesarmeen, Røde Kors og Bymisjonen for å nevne noen og vi finansieres av bla Konfliktrådet, NAV, Kriminalomsorgen, Helsedirektoratet og private aktører. Vi utvikler dialogen med kommunens enheter som en god og sentral samarbeidspartner.

Golftilbudet er kostnadsfritt både for deltagere og ledsagere. Om du får lyst til å fortsette med golf, og du er klar for banespill har vi også gode avtaler i klubben som deltagerne kan glede seg over. Vi har utstyr til låns. Kom og bli med – golf er for alle!

**For nærmere informasjon og påmelding ta kontakt med
Ragnar Kisfoss, ragnar@golfparken.no, 450 26 615**

**Se nærmere www.ettslagavgangen.no eller golfpaken.no**

**Vi gleder oss til å treffe dere!**

[**www.ettslagavgangen.no**](http://www.ettslagavgangen.no)